Degut a la necessitat de donar a conèixer i comunicar el patrimoni natural i cultural de la Serra de Montsant i, alhora, els elements que configuren el seu paisatge, presentem una eina inateractiva per facilitar aquesta tasca, d'una forma atractiva, a l'abast de qualsevol visitant del Parc.
L'estació interactiva, dotada dels últims avenços tecnològics, serveix per a la consulta de les dades existents sobre la Flora de la serra de Montsant.
Aquest projecte contempla una eina destinada a l'ús del públic amb la possibilitat de ser instal·lada a qualsevol dels seus espais divulgatius i representatius.
L'estació interactiva de la Flora de la serra de Montsant es planteja com un recurs pedagògic del Parc Natural orientada a tots els visitants, però també com una base de dades de consulta i treball del personal especialitzat involucrat en estudis o recerques en aquest àmbit geogràfic.
En fi, l'estació interactiva de la Flora de la serra de Montsant és una experiència pionera amb la voluntat d'acostar el públic a la descoberta del nostre patrimoni natural mitjançant un mòdul atractiu a l'abast de tothom.
El projecte ha estat realitzat per l'empresa Avalon i hi ha col·laborat la Diputació de Tarragona.
Fons d'informació (bases de dades)
Aquesta es basa en un programa interactiu activat a través d'una pantalla tàctil d'última tecnologia, muntada sobre un moble de suport amb el grafisme adient, que permet a l'usuari sol·licitar informació sobre les 1251 plantes catalogades a la serra de Montsant.
El material de partida és l'arxiu personal de flora vascular de la serra de Montsant de Roger Pascual, i el seu treball sobre la Flora de la serra de Montsant, que ha generat a sol·licitud del Parc Natural.
Bàsicament, conté la següent informació per a cadascuna de les 1251 espècies vegetals:
- Els noms científic i popular de les plantes.
- Les seves característiques biològiques i biogeogràfiques.
- Un mapa de la seva àrea de distribució a la serra de Montsant
- Una o més imatges digital disponible per a un 80% de les espècies (en total, unes 1600 imatges).
La recerca d'informació es basa en un menú en forma d'arbre totalment interactiu, amb la possibilitat de traduir-lo a diferents llenguatges, que ha de permetre opcions com:
- Trobar una planta pel nom científic
- Trobar una planta pel nom vulgar
- Llistar un conjunt de plantes existents a Montsant
- Llistar les plantes molt rares d'una zona determinada
L'accés a una planta en concret, ja sigui a través de la cerca pel nom o a través dels llistats sol·licitats per l'usuari, visualitza el seu nom científic i vulgar a la pantalla i també el menú existent per a cada espècie, que permet seleccionar diverses opcions:
- La forma vital (si és un arbre, un arbust, una herba, etc...)
- La corologia (l'àmbit biogeogràfic d'on la planta és pròpia)
- El substrat litològic on creix
- La seva presència o absència dins dels límits del parc natural
- La freqüència amb que la planta apareix al territori
- Les zones paisatgístiques de Montsant on creix
- Els quadrats UTM 10 x 10 km en l'àmbit de Montsant on s'ha identificat.
- Els límits altitudinals entre els que es desenvolupa a la serra de Montsant
- El mapa de la seva àrea de distribució a la serra de Montsant
- Una imatge de la planta (disponible per al 80% de les espècies aprox.).
Ajudes: cada opció disposa d'un menú d'ajuda on s'explica de forma ràpida la forma d'utilitzar l'aplicació interactiva.
Més informació: el lèxic tècnic i científic disposarà d'un accés a un paràgraf explicatiu, amb llenguatge comprensible.
Dades del punt on es pot trobar actualment:
Punt d'informació de Cornudella de Montsant